ენი ვერშინგი

**ენი ვერშინგი**  (დ.28 მარტი, 1977 – გ. 29 იანვარი, 2023 ) — ამერიკელი მსახიობი . ის ცნობილია თავისი სატელევიზიო როლებით, როგორიცაა: რენე უოკერი სერიალში *„24“*, ჯულია ბრაშერი — *„Bosch“*, ემა უიტმორი — *„Timeless“*, დოქტორი კელი ნიმანი — *„Castle“*, ლესლი დინი — *„Runaways“*, ლილი სალვატორი — *„The Vampire Diaries“* და როზალინდ დაიერი — *„The Rookie“*. მან ასევე გაახმოვანა და შეასრულა ტესის როლი ვიდეოთამაშში *„The Last of Us“*.

## ადრეული ცხოვრება
ვერშინგი დაიბადა სენტ-ლუისში, მისურის შტატში, 1977 წლის 28 მარტს. მან დაამთავრა სენტ-ლუისის კროსროუდსის კოლეჯის მოსამზადებელი სკოლა 1995 წელს.  ახალგაზრდობაში ის მონაწილეობდა ირლანდიური ცეკვების შეჯიბრებებში და იყო სენტ-ლუისის კელტური სტეპ-დანსის ჯგუფის წევრი.[3] მან მიიღო სახვითი ხელოვნების ბაკალავრის ხარისხი მუსიკალური თეატრის სპეციალობით მილიკინის უნივერსიტეტში, რომელიც 1999 წელს დაამთავრა.

## კარიერა
ვერშინგმა სამსახიობო კარიერა სერიალში *„Star Trek: Enterprise“* ეპიზოდური როლით დაიწყო, რის შემდეგაც მოწვეული მსახიობის სტატუსით მონაწილეობდა ისეთ შოუებში, როგორიცაა: *„Angel“*, *„Charmed“*, *„Cold Case“*, *„Killer Instinct“* და *„Supernatural“*.
2007 წლის მარტიდან ნოემბრამდე ის ამელია ჯოფის პერიოდულ როლს ასრულებდა *ABC*-ის საპნის ოპერაში *„General Hospital“*. ის ასევე მოღვაწეობდა ისეთ თეატრებში, როგორიცაა: *Victory Gardens, Marriott Lincolnshire* და იუტას შექსპირის ფესტივალი.

ვერშინგი ასრულებდა FBI-ის სპეციალური აგენტის, რენე უოკერის როლს სერიალ *„24“*-ის მეშვიდე და მერვე სეზონებში.

სერიალ *„24“*-ში გატარებული ორი სეზონის შემდეგ, ვერშინგი მოწვეული მსახიობის სტატუსით გამოჩნდა სხვადასხვა შოუში, მათ შორის: *„CSI“*, *„NCIS“*, *„Rizzoli & Isles“*, *„Hawaii Five-00“*, *„Body of Proof“*, *„Dallas“*, *„Revolution“*, *„Castle“*, *„Blue Bloods“*, *„The Vampire Diaries“* და *„Touch“*.

ვერშინგმა 2009 წელს მონაწილეობა მიიღო ტაკო ბელის სუპერშექმნილი ლეგენდებისა და ცნობილი პირების სოფტბოლის თამაშში. 

2012 წლის დეკემბერში ცნობილი გახდა, რომ PlayStation 3-ის ექსკლუზივში *„The Last of Us“*, ვერშინგი პერსონაჟ ტესის გამხმოვანებელი და მოძრაობის ჩაწერის მსახიობი იყო. მისი პერსონაჟის შესახებ მინიშნებები ჯეფ კილის *Twitter*-ის ანგარიშზე ვრცელდებოდა, საბოლოოდ კი იგი 2012 წლის 7 დეკემბერს, *Spike Video Game Awards*-ზე წარდგენილ სიუჟეტურ ტრეილერში გამოჩნდა.

2014 წელს, ის იყო *Amazon Prime*-ის კრიმინალური შოუს, *„Bosch“*-ის, პირველი სეზონის მუდმივი მონაწილე.  2022 წელს, ის დაბრუნდა *„Star Trek“* ფრენჩაიზში, რათა ეთამაშა ბორგის დედოფალი *„Star Trek: Picard“*-ის მეორე სეზონში. 2017 წლიდან 2019 წლამდე მას ერთ-ერთი მთავარი როლი ჰქონდა *Hulu*-სა და *Marvel*-ის ორიგინალურ სერიალში *„Runaways“*, სადაც ლესლი დინს განასახიერებდა. 2019-2022 წლებში კი ასრულებდა როზალინდ დაიერის პერიოდულ როლს სერიალში *„The Rookie“*.

## პირადი ცხოვრება, ავადმყოფობა და სიკვდილი
ვერშინგი 2009 წლის სექტემბერში, ლოს-ანჯელესში მდებარე საკუთარ სახლში, დაქორწინდა მსახიობსა და კომიკოსზე, სტივენ ფულზე. მათ შეეძინათ სამი ვაჟი. 

ვერშინგს კიბოს დიაგნოზი 2020 წლის შუა პერიოდში დაუსვეს, თუმცა მან ეს ინფორმაცია არ გაასაჯაროვა და გააგრძელა სამსახიობო კარიერა. იგი 2023 წლის 29 იანვარს, ლოს-ანჯელესში, 45 წლის ასაკში ადენოიდურ-კისტოზური კარცინომით გარდაიცვალა.

## რესურსები ინტერნეტში
* 

## სქოლიო
კატეგორია:დაბადებული 28 მარტი
კატეგორია:დაბადებული 1977
კატეგორია:გარდაცვლილი 29 იანვარი
კატეგორია:გარდაცვლილი 2023
კატეგორია:ამერიკელები
კატეგორია:მსახიობები
კატეგორია:ამერიკელი ქალი მსახიობები
კატეგორია:ამერიკელი ქალი გამხმოვანებლები
კატეგორია:ამერიკელი ქალი ვიდეო თამაშების მსახიობები